CELEX: 62010CN0090
Language: mt
Date: 2010-02-16 00:00:00
Title: Kawża C-90/10: Rikors ippreżentat fis- 16 ta’ Frar 2010 — Il-Kummissjoni Ewropea vs Ir-Renju ta’ Spanja

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/25
            
         Rikors ippreżentat fis-16 ta’ Frar 2010 — Il-Kummissjoni Ewropea vs Ir-Renju ta’ Spanja
   (Kawża C-90/10)
   2010/C 113/40
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: S. Pardo Quintillán u D. Recchia, aġenti)
   
      Konvenut: Ir-Renju ta’ Spanja
   
      Talbiet tar-rikorrenti
   
   
               —
            
            
               Tiddikjara li,
               
                           —
                        
                        
                           billi naqas milli jistabbilixxi prijoritajiet ta’ konservazzjoni fir-rigward taż-żoni speċjali ta’ konservazzjoni li jikkorrispondu għas- siti ta’ importanza għall-Komunità tar-reġjun bijoġeografiku Makaroneżjan li jinsabu fit-territorju tiegħu, indikati mid-Deċiżjoni 2002/11/KE (1), skont l-Artikolu 4(4) tad-Direttiva 92/43/KEE (2), u
                        
                     
                           —
                        
                        
                           billi naqas milli jadotta u jimplementa miżuri xierqa ta’ konservazzjoni kif ukoll sistema ta’ protezzjoni li tevita d-deterjorament tal-habitat u t-tfixkil sinjifikattiv tal-ispeċi, li jiżguraw il-protezzjoni legali taż-żoni speċjali ta’ konservazzjoni tas-siti li jinsabu fit-territorju Spanjol imsemmija fid-Deċiżjoni 2002/11/KE, skont l-Artikolu 6(1) u (2) tad-Direttiva 92/43/KEE,
                        
                     ir-Renju ta’ Spanja naqas milli jwettaq l-obbligi tiegħu taħt l-Artikolu 4(4) u l-Artikolu 6(1) u (2) tad-Direttiva 92/43/KEE;
            
         
               —
            
            
               Tikkundanna lir-Renju ta’ Spanja għall-ispejjeż.
            
         
      Motivi u argumenti prinċipali
   
   Il-Kummissjoni tikkunsidra li r-Renju ta’ Spanja naqas milli jwettaq, fir-rigward taż-żoni speċjali ta’ konservazzjoni li jikkorrispondu għas-siti ta’ importanza għall-Komunità tar-reġjun bijoġeografiku Makaroneżjan li jinsabu fit-territorju tiegħu, indikati mid-Deċiżjoni 2002/11/KE,
   
               —
            
            
               l-obbligu li jistabbilixxi prijoritajiet ta’ konservazzjoni, skont l-Artikolu 4(4) tad-direttiva;
            
         
               —
            
            
               l-obbligu li jadotta u jimplementa miżuri xierqa ta’ konservazzjoni kif ukoll sistema ta’ protezzjoni li tevita d-deterjorament tal-habitat u t-tfixkil sinjifikattiv tal-ispeċi, li jiżguraw il-protezzjoni legali tal-imsemmija żoni speċjali ta’ konservazzjoni, skont l-Artikolu 6(1) u (2) tad-direttiva.
            
         
      (1)  Deċiżjoni tal-Kummissoni, tat-28 ta’ Diċembru 2001, li tadotta l-lista ta’ siti ta’ importanza Komunitarja għar-reġjun bioġeografiku Makaroneżju, skont id-Direttiva tal-Kunsill 92/43/KEE (ĠU Edizzjoni Speċjali bil-Malti, Kapitolu 15, Vol. 6, p. 417)
   
      (2)  Direttiva tal-Kunsill 92/43/KEE, tal-21 ta’ Mejju 1992, dwar il-konservazzjoni tal-habitat naturali u tal-fawna u l-flora selvaġġa (ĠU Edizzjoni Speċjali bil-Malti, Kapitolu 15, Vol. 2, p. 102)